Årsmelding 2024

Tro og Lys Norge

Tro og Lys er en kristen fellesskapsbevegelse på tvers av trossamfunn for personer med utviklingshemming, deres familie og venner. Bevegelsen er bygd på menneskeverdet. Vi er alle like verdifulle, uansett funksjonsnivå. Det hele startet i Frankrike i 1971. Tro og Lys finnes nå over hele verden i over 80 land. I 1990 kom bevegelsen til Norge.

I Norge har vi 11 grupper i 2024. De er lokalisert i (rekkefølge etter stiftelses-dato) Follo, Lambertseter, Modum, Lillesand, Flekkefjord, Nordstrand, Kongsvinger, Nedre Eiker, Hammerfest, Bø og Lyngdal.

Tro og Lys-gruppene møtes vanligvis en gang per måned i en lokal kirke eller forsamlingshus. Hver gruppe har en ansvarlig leder og et styre. Gruppene møtes for å dele opplevelser og erfaringer, spise et enkelt måltid og feire gudstjeneste. En prest eller diakon leder gudstjenesten.

Norge er en del av Nordlysprovinsen sammen med Danmark, Sverige og Estland. Styret i Norge er med i provinsrådet for Nordlysprovinsen sammen med lederne (visekoordinatorene) for de andre landene og provins-koordinator Birgitt Aarrestad. Dette rådet har hatt 2 møter i 2024, et på zoom i vår-semesteret og et på Urtegården i Son i Norge i høst-semesteret.

Årskontingenten til Tro og Lys Norge var i 2024 kr 250 pr. medlem. Av disse går kr. 50 til Tro og Lys Norge og resten til Nordlysprovinsen og Tro og Lys Internasjonalt. Andelen til Norge brukes hovedsakelig til å dekke reiser for landsledernes besøk i gruppene og andre samlinger. Andelen til Nordlysprovinsen brukes mest til reiser og møter i provinsrådet, mens andelen til det internasjonale arbeidet går til drift og lønn til medarbeidere i Paris og drift av hele den verdensvide bevegelsen.

205 personer har betalt medlemskontingent dette året (215 i 2023). Gruppene omfatter ofte flere enn de som betaler kontingent.

Tro og Lys Norge har et styre på tre personer som i 2024 har bestått av Eli Landro (leder), Gudrun Klingsheim (nestleder) og Dag Pagander (økonomiansvarlig). Styret har hatt fire møter i 2024. Styremedlemmene utgjorde halvparten av komitéen for sommersamlingen som hadde 5 møter pluss et evalueringsmøte. Leder og nestleder har hatt et møte med biskop Stein Reinertsen, Luthersk biskop for Tro og Lys internasjonalt. I tillegg hadde hele styret et møte med vår provinsprest fra Danmark Erik Hviid Larsen.

# Aktiviteter året 2024

## Inspirasjonssamling 19 – 21 april på Solsetra ved Drammen

Det var totalt 17 deltakere fra 8 av gruppene, 15 var til stede hele helgen. Tema for samlingen var «Hva er Tro og Lys-fellesskapets egenart?» Provinskoordinator Birgitt Aarrestad holdt tittel-foredraget. Deretter hadde vi en åpen samtale knyttet til spørsmål om veien videre for gruppene våre som det er laget eget referat fra.

## Sommersamling 28. juni – 1. juli på Folkehøyskolen Sørlandet, Birkeland

100 deltakere fra de fleste av gruppene var samlet disse fire dagene. Tema for samlingen var «Livet er hos deg, JA!» Det var et variert program med bibeltimer, ulike verksteder, konsert med Tore Thomassen, båttur i Blindleia, gudstjeneste i Birkenes kirke, mye musikk, sang og dans og godt fellesskap. «Alle var enige om at alt har vært bra» (sitat fra felles evaluering fra en av gruppene).

## Kontakt med gruppene

Landslederne har skrevet informasjonsbrev til gruppelederne et par ganger i semesteret.

Nordstrand, Bø og ungdomsgruppa i Follo har hatt besøk i løpet av året av en av landslederne.

Nedre Eiker feiret 15 års jubileum med konsert med Tore Thomassen og besøk av Dag Pagander fra styret.

## Annet

Leder og nestleder deltok på inspirasjonskveld om Hel-arbeidet i Tunsberg bispedømme i oktober

Modum/Nedre-Eiker/Langhus

31. 12. 2024 / 17. 01. 2025

………………………………………………………………. ………………………………………………………………..

Eli Landro Gudrun Klingsheim

……………………………………………………………….

Dag Pagander